


[www.bibliatarsulat.hu/jatek](http://www.bibliatarsulat.hu/jatek)

**XIX. ONLINE BIBLIAISMERETI JÁTÉK**

A Magyar Bibliatársulat Alapítvány online bibliaismereti versenyt hirdet ***„Megáldalak, …és áldás leszel”*** címmel. A játékra középiskolásokat, valamint főiskolásokat, egyetemistákat és más fiatal(os) felnőtteket is szeretettel várunk.

A játék nem titkolt célja rávenni a fiatalokat arra, hogy minél gyakrabban és minél nagyobb kedvvel vegyék a kezükbe a Szentírást. Úgy véljük, ehhez az egyik legjárhatóbb út, ha különféle feladatokat kell megoldaniuk, amihez forgatniuk kell a Bibliát.

JELENTKEZÉS

A vetélkedőre bármilyen középiskolás diák, főiskolás, egyetemista és más fiatal(os) felnőtt jelentkezhet felekezeti hovatartozástól függetlenül a <https://forms.gle/fMRKUhhkkGwsffXu5> Google űrlap beküldésével, amely a https://bibliatarsulat.hu/jatek/ oldalról is elérhető. Egyéni versenyzők és legfeljebb 3 fős csapatok jelentkezését várjuk. A regisztráció határideje **2024. október 20. (vasárnap) éjfél**.

A JÁTÉK MENETE

A játék 2024. október 21-én kezdődik, és öt héten keresztül tart. A feladványokat hétfőnként tesszük közzé. Minden héten 5 kérdést teszünk fel. Ezekre egy-egy szó lesz a válasz, amelyeket a Bibliában, videókban vagy podcastban lehet megtalálni. A válaszok egy-egy meghatározott betűjét egy Betűszalagba kell majd beírni.

A játék végső megfejtéséhez a Betűszalag segítségével lehet eljutni. Az ehhez szükséges információkat az utolsó héten fogjuk elküldeni, és a résztvevőknek mindössze 2 szót kell majd beküldeniük az *[info@bibliatarsulat.hu](mailto:info@bibliatarsulat.hu)* címre **2024. november 24-én (vasárnap) éjfélig**.

DÍJAK

A helyes megfejtést beküldők között könyvcsomagokat sorsolunk ki.

**Minden jelentkezőt sok szeretettel várunk!**